התפוצצות מכלית הדלק בבוקסבורג

התפוצצות מכלית הדלק בבוקסבורג היא אסון שאירע ב-24 בדצמבר 2022 בעיר בוקסבורג שבפרובינציית חאוטנג שבדרום אפריקה. פיצוץ מכלית דלק והשרפה שפרצה בעקבותיו הרגו לפחות 41 אנשים, ופצעו רבים נוספים.<ref></ref>

==האירוע==
המשאית הובילה 60,000 ליטר של גז בישול מנמל ריצ'רדס ביי לבוצוואנה.<ref></ref><ref></ref> בבוקר 24 בדצמבר 2022, נהג המשאית ביצע פנייה לא נכונה, וניסה לחזור למסלולו.<ref></ref> הדרך שבה השתמש כדי לחזור למסלולו עברה תחת גשר רכבת המרוחק כ-100 מטרים מבית החולים המקומי. הנהג חשב כי המשאית נמוכה מספיק כדי לעבור מתחת לגשר, אך כשחלף שם, בשעה 06:15 בבוקר – פגעה המשאית בתחתית הגשר, ומִכְסֵהָ נפגם. הנהג התקשר מיד למכבי האש, ואף ניסה לחסום את האזור באמצעות מאבטח שעבר במקום ובסיוע שני עוברי אורח, אך ללא הצלחה.<ref></ref> מכבי האש הגיעו למקום באיחור, והמשטרה, שהוזעקה גם כן, לא הגיעה כלל. הנהג, שנפגע משאיפת גז, פונה באותה שעה לבית חולים.

בסביבות השעה 06:45 בבוקר, המשאית התלקחה. בשעה 07:05, בעוד הכבאים עדיין מנסים להשתלט על השריפה, התפוצצה המכלית. הפיצוץ הראשוני לווה בשני פיצוצים קטנים יותר.<ref></ref> סדרת פיצוצים זו משכה קהל גדול של צופים, והביאה למספר גבוה יותר של נפגעים והרוגים כאשר פיצוץ רביעי – גדול מקודמיו – אירע בערך בשעה 07:30.<ref></ref><ref></ref> הפיצוץ האחרון פגע בבניינים ברדיוס של 400 מטר, והורגש כרעידת אדמה עד למרחק של ארבעה קילומטרים.<ref></ref> הפיצוץ גרם למספר גבוה של הרוגים ופציעות, ולנזק רב לרכוש ולתשתיות.

בית החולים הסמוך למקום הפיצוץ נפגע קשות; שמונה אנשי צוות של בית החולים (שבע אחיות ונהג) נהרגו בחניון בית החולים, ו-24 חולים ו-13 אנשי צוות, שנכחו ביחידת המיון של בית החולים בזמן הפיצוץ, ספגו כוויות קשות. הפיצוץ גרם לקריסה חלקית של תקרת יחידת המיון, מה שחייב את העברת כל החולים למתחם התיאטרון בירכתי בית החולים. הנזק לבית החולים הותיר אותו ללא יכולת להגיש סיוע מיד לאחר מכן, למרות קרבתו לאתר האסון. שני בתים ומספר מכוניות נהרסו בפיצוץ, וכן כבאית שניסתה לכבות את השריפה.<ref></ref> נכסים באזור נפגעו קשות מהשריפות והפיצוצים, ותושבים שהיו באזור כדי לסייע נהרגו.<ref></ref> הפיצוץ הרס גם את גשר הרכבת שמתחתיו התרחש.<ref></ref>

==חקירה==
למחרת התקרית, שירות המשטרה של דרום אפריקה הצהיר כי הנהג, שספג פציעות קלות בלבד במהלך התקרית, נעצר בבית חולים מקומי ויעמוד בפני אישומים על נהיגה בקלות ראש, רשלנות וסעיפים מרובים של אשמה ברצח ופגיעה בזדון ברכוש. הוא היה צפוי להופיע בפני בית משפט השלום בבוקסבורג ב-28 בדצמבר 2022, אולם באותו יום דווח כי הוא שוחרר והאישומים נגדו בוטלו, מאחר שלא היו מספיק ראיות נגדו.<ref></ref><ref></ref><ref></ref> במאי 2022 דיווח תאגיד השידור הדרום אפריקני כי הנהג "נוקה" מכל חשד,<ref></ref> אך ביוני 2023 פרסם התאגיד כי התביעה עדיין לא הכריעה האם להגיש כתב אישום נגדו.<ref></ref>

במהלך החקירה נחשף כי גובהה של המשאית היה ארבעה מטרים, ועל הגשר היה מצוין כי הגבלת הגובה לעוברים תחתיו עומדת על 3.6 מטרים, כך שמדובר היה ברשלנות מצד הנהג.<ref></ref> עם זאת, עיתון מקומי דיווח כי שלט האזהרה על הגבלת הגובה על הגשר היה לא קריא,<ref></ref> אך דו"ח עירוני קבע מאוחר יותר כי השלט קריא ותמונות שצולמו במהלך ההצפה האחרונה באזור הראו שהוא הוצמד לגשר לפני הפיצוץ.<ref></ref>

חברת המשאיות פתחה בחקירה עצמאית על נסיבות הפיצוץ, וקבעה כי לנהג היה ניסיון של שבע שנים בהובלת חומרים מסוכנים, וכי הוא "לא התרשל ועשה כל שביכולתו להתריע בפני אנשים על הסכנות במצב". החברה גם מסרה את ממצאי חקירתה לרשויות.<ref></ref>

==הערות שוליים==

קטגוריה:אסונות ב-2022
קטגוריה:התפוצצויות מכליות דלק
קטגוריה:אסונות בדרום אפריקה